දූෂණය මුලිනුපුටා දැමීමට බුද්ධිමත් නිර්භීත නායකයෙක් ජාතියට අවශ්යයි
මැතිවරණ නීති උල්ලංඝනය කරමින් හා ඡන්දදායකයන් නොමඟ යවමින් මැතිවරණ ව්යාපාරයේ යෙදෙන දේශපාලන පක්ෂ නායකයන් අවංකව හා සාධාරණව රට පාලනය කරනු ඇතැයි සිතිය නොහැකි බව ශ්රී ලංකා කතෝලික රදගුරු සමුළුව නිවේදනයක් නිකුත් කරමින් පවසා සිටී ශ්රී ලංකා කතෝලික රදගුරු සමුළුවේ සභාපති හැරල්ඩ් ඇන්තනී පෙරේරා හා මහලේකම් ජේඩී ඇන්තනී පෙරේරා යන රදගුරුතුමන්ලාගේ අත්සනින් යුතුව නිකුත් කර ඇති එම නිවේදනයේ මෙසේද සඳහන් වේ ව්යවස්ථාදායකය විධායකය හා අධිකරණය යන අප රටේ ප්රජාතන්ත්රවාදයේ කුලුනු ත්රිත්වයෙහි ස්වාධීනත්වය ආරක්ෂා කරන නායකයකු රටට අවශ්යය යන්න අපගේ දැඩි විශ්වාසය වේ ජනතා සුබසිද්ධිය හා රටේ සංවර්ධනය වෙනුවෙන් තම ආත්මාර්ථකාමී අවශ්යතා හා න්යායපත්ර වෙනුවෙන් බලතල හා බලාධිකාරී තනතුරු සඳහා තණ්හාවෙන් කටයුතු කිරීමට මිනිසුන් පොලඹවන දේශපාලන සංස්කෘතිය වෙනස් කිරීමේ අවශ්යතාව අවධාරණය කරමු දිගු කලක් බලා සිටි දූෂණය හා ඒ ආශ්රිත දුර්ගුණ මුලිනුපුටා දැමීමට අවශ්ය ක්රම හා වෙනස සිදුකිරීමට බුද්ධිමත් හා නිර්භීත නායකයකු ශ්රී ලාංකික ජාතියට අවශ්යය විශේෂයෙන්ම ආකර්ෂණීය බොරු පොරොන්දු දෙමින් ඡන්දදායකයා නොමඟ යැවීමෙන් වළකින ලෙසත් මැතිවරණ ව්යාපාරයේ යෙදී සිටින තම සංවිධායකවරුන් හා ආධාරකරුවන් කියන කරන දේ පිළිබඳව සුපරික්ෂාකාරීව සිටින ලෙසත් සියලු අපේක්ෂකයන්ගෙන් ඉල්ලා සිටිමු